**Directorul adjunct al DSVSA Alba , Mircea Bîcu îşi bate joc de munca locuitorilor din Ciugud şi Şeuşa**

Stimată redacţie vă scriu din partea unor locuitori din satele Ciugud şi Şeuşa. În ultimele luni nu main avem linişte, din cauza unei turme de vaci, şi a câtorva cai care ne distrug culturile, atat de pe terenurile agricole, cat si din gradinile aflate langa case.

Vacile şi caii aparţin lui Bîcu Severus Mircea despre care ştim că este director adjunct la DSVSA Alba. Turma de vaci este lăsată liberă în păşunea dintre Ciugud şi Şeuşa şi de multe ori acestea intră în culturile de porumb, cereale şi chiar în curţi sau în grădini.

L-am înştiinţat pe proprietar despre pagubele create de animalele sale, dar acesta nu ne-a băgat în seamă lucru pe care l-a făcut şi cu autorităţile locale din comună, sfidându-ne de fiecare data. Din câte ştim acest domn Bîcu Severus Mircea nu are vacile şi caii înregistraţi în registrul agricol al comunei Ciugud, dar acest lucru nu îl împiedică să le păşuneze aici şi să îşi bată joc de munca noastră.

Până când autoritatile vor rezolva problema cu proprietarul vacilor, vom fi nevoiti să ne pazim culturile pe rand, pentru ca munca noastră din timpul verii sa nu fie distrusa de aceste animale.

În sprijinul celor spuse vă trimitem şi câteva poze.

Un grup de cetăţeni din satele Şeuşa şi Ciugud.





